Једином
Јован Илић

Једином

Оче небесни !

Ти, који сједиш врх зв'језда горе,

Анђели кога бесмртни дворе,

Коме се клања свијет чудесни!

Небо се топи у рајској пјесни,

Благост Ти поју земља и море,

Твојој слави све твари зборе,

И мравак слаби, ка и лав 6'јесни.

Ријеч гдје Твоја божанска влада,

У Тебе једног све живо с' нада,

Твоју и мени дај милост стећи:

На сињем мору, у ноћи тамној,

Вихору б'јесном, бури помамној

Не клонут духом, Тебе славећи.

Напомене 

 Ова песма је објављена у књизи Пјесме 1854. II. рукопис, С. К. Задруга књ. 17

 Песма ЈЕДИНОМ штампана је у књизи »Пјесме« Јована Илијћа од 1854 под насловом : »Молитва Богу«. У њој су ове разлике :

1 стих I строфе гласи :

Теби се молим, Творче небесни,
 
1 стих III строфе гласи :

Оче преблаги, послушај сада,

1 и 2 стих IV строфе гласи :

Не иштем блага, сребра ни злата,

То нек ми буде једина плата.

Извори 

 Јован Илић: Целокупна дела, страна 3. Библиотека српских писаца, Народна просвета.

Јован Илић